Komission asetus (EY) N:o 1526/98, annettu 16 päivänä heinäkuuta 1998, kulttuuriesineiden viennistä annetun neuvoston asetuksen (ETY) N:o 3911/92 soveltamista koskevista säännöksistä annetun komission asetuksen (ETY) N:o 752/93 muuttamisesta



Virallinen lehti nro L 201 , 17/07/1998 s. 0047 - 0058



KOMISSION ASETUS (EY) N:o 1526/98, annettu 16 päivänä heinäkuuta 1998, kulttuuriesineiden viennistä annetun neuvoston asetuksen (ETY) N:o 3911/92 soveltamista koskevista säännöksistä annetun komission asetuksen (ETY) N:o 752/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kulttuuriesineiden viennistä 9 päivänä joulukuuta 1992 annetun neuvoston asetuksen (ETY) N:o 3911/92 (1), sellaisena kuin se on muutettuna asetuksella (EY) N:o 2469/96 (2), ja erityisesti sen 7 artiklan, on kuullut kultuuriesineitä käsittelevää neuvoa-antavaa komiteaa, sekä katsoo, että tarpeettoman hallinnollisen työn vähentämiseksi on syytä ottaa käyttöön avoimet vientiluvat, jotta vastuulliset henkilöt tai järjestöt voivat viedä tilapäisesti kulttuuriesineitä kolmansissa maissa tapahtuvaan käyttöön ja/tai niissä järjestettäviin näyttelyihin, jäsenvaltioiden, jotka haluavat hyötyä näistä eduista, olisi voitava menetellä näin omien kulttuuriesineittensä, henkilöidensä ja organisaatioidensa osalta; täytettävät ehdot vaihtelevat jäsenvaltiosta toiseen; jäsenvaltioilla olisi oltava mahdollisuus valita avointen vientilupien käyttämisen tai käyttämättä jättämisen välillä ja säätää niiden antamista koskevista edellytyksistä, on tarpeen antaa säädökset näiden vientilupien ulkonäöstä niin, että niiden tunnistaminen ja käyttö on vaivatonta kaikkialla yhteisössä, ja yhteisön passitusmenettelyä koskevat 10 artiklan säännökset eivät enää ole tarpeen, ON ANTANUT TÄMÄN ASETUKSEN: 1 artikla Muutetaan komission asetus (ETY) N:o 752/93 (3) seuraavasti: 1. Korvataan 1 artikla seuraavasti: "1 artikla 1. Kulttuuriesineiden vientiä varten on kolmenlaisia lupia, joita annetaan ja käytetään asetuksen (ETY) N:o 3911/92, jäljempänä "perusasetus", ja sen täytäntöönpanoa koskevan asetuksen mukaisesti: - tavallinen vientilupa - erityinen avoin vientilupa - yleinen avoin vientilupa. 2. Vientiluvan käyttö ei millään tavoin vaikuta vientimuodollisuuksia tai niihin liittyviä asiakirjoja koskeviin velvoitteisiin." 2. Jäljempänä 2 artiklasta tulee 1 artiklan 3 kohta. 3. Lisätään uusi 2 artikla seuraavasti: "2 artikla 1. Normaalisti tavallista vientilupaa käytetään kaikkeen perusasetuksen mukaiseen vientiin. Kukin jäsenvaltio saa kuitenkin päättää, myöntääkö se erityisiä tai yleisiä avoimia vientilupia, joita voidaan käyttää tavallisen vientiluvan sijasta, jos niihin liittyvät 10 ja 13 artiklojen mukaiset erityisedellytykset täyttyvät. 2. Erityinen avoin vientilupa koskee 10 artiklan mukaisesti yksityishenkilön tai järjestön tietyn kulttuuriesineen toistuvaa väliaikaista vientiä. 3. Yleinen avoin vientilupa koskee 13 artiklan mukaisesti kaikkien niiden kulttuuriesineiden väliaikaista vientiä, jotka kuuluvat tietyn museon tai muun laitoksen pysyvään kokoelmaan. 4. Jäsenvaltio voi milloin tahansa peruuttaa kaikki erityiset tai yleiset avoimet vientiluvat, jos niiden antamisen edellytyksenä olleet ehdot eivät enää täyty. Se ilmoittaa komissiolle välittömästi, että annettu vientilupa ei ole voimassa ja että sitä voidaan käyttää väärin. Komissio ilmoittaa välittömästi asiasta muille jäsenvaltioille. 5. Jäsenvaltiot voivat ottaa käyttöön kaikki alueellaan tarpeellisiksi katsomansa toimenpiteet valvoakseen omien avointen lupiensa käyttöä." 4. Lisätään uusi II jakso, joka sisältää voimassa olevat 3-9 artiklat: "II JAKSO Tavallinen vientilupa" 5. Lisätään 3 artiklan 1 kohdan alkuun seuraava: "Tavallisten vientilupien antamisessa käytettävä lomake on liitteessä I olevan mallin mukainen." 6. Lisätään uusi III jakso, voimassa oleva 10 artikla poistetaan ja voimassa olevasta 11 artiklasta tulee 17 artikla: "III JAKSO Avoimet vientiluvat I LUKU Erityiset avoimet vientiluvat 10 artikla 1. Erityisiä avoimia vientilupia myönnetään tietylle kulttuuriesineelle, joka tullaan todennäköisesti viemään yhteisöstä tilapäisesti toistuvasti käytettäväksi ja/tai näytteille pantavaksi kolmannessa maassa. Kulttuuriesineen on oltava sen yksityishenkilön tai organisaation oma tai laillisesti omistama, joka käyttää tai asettaa näytteille kyseisen esineen. 2. Vientilupa myönnetään ainoastaan, jos viranomaiset ovat vakuuttuneita siitä, että asianomainen henkilö tai organisaatio antaa kaikki tarvittavat vakuudet siitä, että tavara palautetaan yhteisöön hyvässä kunnossa ja että tavara voidaan kuvata tai merkitä niin, että tilapäisen viennin ajankohtana ei ole epäilystä siitä, että vietävä tavara on sama kuin erityisessä avoimessa vientiluvassa kuvattu. 3. Vientilupa voi olla voimassa enintään viisi vuotta. 11 artikla Vientilupa on esitettävä kirjallisen vienti-ilmoituksen kanssa tai muissa tapauksissa sen on oltava vaadittaessa esitettävissä tutkittavaksi tuotavan kulttuuriesineen kanssa. Sen jäsenvaltion toimivaltaiset viranomaiset, jossa lupa esitetään, voivat pyytää siitä käännöksen tämän jäsenvaltion viralliseen kieleen tai johonkin sen virallisista kielistä. Tällöin mahdollisista käännöskustannuksista vastaa luvan haltija. 12 artikla 1. Vienti-ilmoituksen vastaanottava toimivaltainen tullitoimipaikka varmistaa, että vietävät tavarat vastaavat vientiluvassa olevaa selvitystä ja että vienti-ilmoituksen 44 kohdassa on viittaus vientilupaan, jos vaaditaan kirjallinen ilmoitus. 2. Jos kirjallinen ilmoitus vaaditaan, vientilupa on liitettävä yhtenäisen hallinnollisen asiakirjan numerolla 3 merkittyyn kappaleeseen ja se on toimitettava tavaran mukana siihen tullitoimipaikkaan, jonka kautta lähetys viedään yhteisön tullialueelta. Kun yhtenäisen hallinnollisen asiakirjan numerolla 3 merkitty kappale annetaan viejän tai hänen edustajansa käyttöön, vientilupa on myös annettava tälle myöhempää käyttöä varten. 2 LUKU Yleiset avoimet vientiluvat 13 artikla 1. Yleisiä avoimia vientilupia annetaan museoille tai muille laitoksille kaikkien niiden pysyvään kokoelmaan kuuluvien kulttuuriesineiden tilapäistä vientiä varten, joita todennäköisesti tullaan viemään yhteisöstä tilapäisesti toistuvasti näytteille pantavaksi kolmannessa maassa. 2. Vientilupa annetaan ainoastaan, jos viranomaiset ovat vakuuttuneita siitä, että laitos antaa kaikki tarvittavat vakuudet siitä, että tavara palautetaan yhteisöön hyvässä kunnossa. Vientilupaa voidaan käyttää pysyvän kokoelman kaikkien esineryhmien milloin tahansa tapahtuvaan tilapäiseen vientiin. Sitä voidaan käyttää erilaisiin esineryhmiin joko peräkkäin tai samanaikaisesti. 3. Vientilupa voi olla voimassa enintään viisi vuotta. 14 artikla Vientilupa on esitettävä vienti-ilmoituksen kanssa. Sen jäsenvaltion toimivaltaiset viranomaiset, jossa lupa esitetään, voivat pyytää siitä käännöksen tämän jäsenvaltion viralliseen kieleen tai johonkin sen virallisista kielistä. Tällöin mahdollisista käännöskustannuksista vastaa luvan haltija. 15 artikla 1. Vienti-ilmoituksen vastaanottava toimivaltainen tullitoimipaikka varmistaa, että vientilupa esitetään yhdessä vietävien tavaroiden luettelon kanssa, jotka vastaavat myös vienti-ilmoituksessa olevaa selvitystä. Luettelon on oltava paperilla, johon on painettu laitoksen nimi ja osoite, ja vientiluvassa mainittavan laitoksen edustajan on allekirjoitettava kaikki sivut. Kaikki sivut on myös varustettava vientiluvassa asianomaiseen kohtaan sijoitetulla laitoksen leimalla. Vienti-ilmoituksen 44 kohtaan on tehtävä viittaus vientilupaan. 2. Vientilupa on liitettävä yhtenäisen hallinnollisen asiakirjan numerolla 3 merkittyyn kappaleeseen ja se on toimitettava tavaraerän mukana siihen tullitoimipaikkaan, jonka kautta lähetys viedään yhteisön tullialueelta. Kun yhtenäisen hallinnollisen asiakirjan numerolla 3 merkitty kappale annetaan viejän tai hänen edustajansa käyttöön, vientilupa on myös annettava tälle myöhempää käyttöä varten. 3 LUKU Vientilupalomakkeet 16 artikla 1. Erityiset avoimet vientiluvat annetaan lomakkeella, jonka malli on liitteessä II. 2. Yleiset avoimet vientiluvat annetaan lomakkeella, jonka malli on liitteessä III. 3. Hakemuslomake on painettava yhdellä tai useammalla yhteisön virallisella kielellä. 4. Vientiluvan koon on oltava 210 × 297 millimetriä ja pituuden osalta hyväksytään enintään -5 ja +8 millimetrin suuruinen poikkeama. Käytettävän paperin on oltava valkoista, hiokkeetonta liimakäsiteltyä kirjoituspaperia, jonka paino on vähintään 55 grammaa neliömetriltä. Siinä on oltava vaaleansininen painettu aaltomainen taustakuvio, joka tekee kaiken mekaanisin tai kemiallisin keinoin tapahtuneen väärentämisen selvästi havaittavaksi. 5. Vientiluvan toinen sivu, jossa ei saa olla painettua aaltomaista taustakuviota, on ainoastaan viejän omaa käyttöä tai kirjanpitoa varten. Asianomaiset jäsenvaltiot määräävät käytettävästä hakemuslomakkeesta. 6. Jäsenvaltiolla on oikeus painaa lupalomakkeita tai antaa niiden painaminen hyväksymiensä kirjapainojen tehtäväksi. Jälkimmmäisessä tapauksessa tämä hyväksymismerkintä on oltava lomakkeessa. Kukin lomake on varustettava kirjapainon nimellä ja osoitteella tai merkillä, josta kirjapaino voidaan tunnistaa. Siinä on myös oltava painettu tai leimattu sarjanumero, josta se voidaan tunnistaa. 7. Jäsenvaltioiden on toteutettava tarvittavat toimenpiteet lupien väärentämisen estämiseksi. Tätä varten jäsenvaltioissa käyttöön otetut tunnistamiskeinot on ilmoitettava komissiolle, joka antaa ne tiedoksi muiden jäsenvaltioiden toimivaltaisille viranomaisille. 8. Luvat on täytettävä mekaanista tai elektronista välinettä käyttäen. Poikkeuksellisesti ne voidaan täyttää myös suuraakkosin mustalla kuulakärkikynällä tekstaamalla. Ne eivät saa sisältää raaputtamalla, päällekirjoittamalla tai muulla tavalla tehtyjä muutoksia." 7. Lisätään uusi IV jakso, joka sisältää 17 artiklan: "IV JAKSO Yleiset säännökset" 8. Voimassa olevasta liitteestä tulee liite I. 9. Tämän asetuksen liitteestä 1 tulee liite II. 10. Tämän asetuksen liitteestä 2 tulee liite III. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä heinäkuuta 1998. Komission puolesta Mario MONTI Komission jäsen (1) EYVL L 395, 31.12.1992, s. 1 (2) EYVL L 335, 24.12.1996, s. 9 (3) EYVL L 77, 31.3.1993, s. 24 LIITE I "LIITE II Erityisen avoimen vientiluvan ja sen jäljennösten vakiomalli >KAAVION ALKU> 1 ERITYINEN AVOIN VIENTILISENSSI 1 EUROOPAN YHTEISÖKULTTUURIESINEIDEN VIENTI (Asetus (ETY) N:o 3911/92)1. Viejä A. Tunnusnumero B. Viimeinen voimassaolopäivä Tämä tila on antavan viranomaisen nimen ja osoitteen esipainatusta varten. Kansallinen tunnus tai logo voidaan myös sijoittaa tähän. 2. Kulttuuriesineen kuvaus 3. Tullinimike 4. Kulttuuriesineen valokuva (enintään 8cm × 12cm) Tämä tila on varattu jäsenvaltioiden harkinnanvaraisia esipainettuja tietoja varten, mukaan lukien kaikki ehdot. 1 C. Lupaviranomainen täyttää Allekirjoitus: Asema: Paikka: Aika: Leima >KAAVION LOOPU> >KAAVION ALKU> 2 VIEJÄN JÄLJENNE 2 EUROOPAN YHTEISÖKULTTUURIESINEIDEN VIENTI (Asetus (ETY) N:o 3911/92)1. Viejä A. Tunnusnumero B. Viimeinen voimassaolopäivä Tämä tila on antavan viranomaisen nimen ja osoitteen esipainatusta varten. Kansallinen tunnus tai logo voidaan myös sijoittaa tähän. 2. Kulttuuriesineen kuvaus 3. Tullinimike 4. Kulttuuriesineen valokuva (enintään 8cm × 12cm) Tämä tila on varattu jäsenvaltioiden harkinnanvaraisia esipainettuja tietoja varten, mukaan lukien kaikki ehdot. 1 C. Lupaviranomainen täyttää Allekirjoitus: Asema: Paikka: Aika: Leima" >KAAVION LOOPU> LIITE II "LIITE III Yleisen avoimen vientiluvan ja sen jäljennösten vakiomalli >KAAVION ALKU> 1 YLEINEN AVOIN VIENTILISENSSI 1 EUROOPAN YHTEISÖKULTTUURIESINEIDEN VIENTI (Asetus (ETY) N:o 3911/92)1. Viejä A. Tunnusnumero B. Viimeinen voimassaolopäivä Tämä tila on antavan viranomaisen nimen ja osoitteen esipainatusta varten. Kansallinen tunnus tai logo voidaan myös sijoittaa tähän. Tämä on yleinen avoin vientilupa . . . :n pysyvään kokoelmaan kuuluvien kulttuuriesineiden tilapäistä vientiä varten. Sitä voidaan käyttää eri kohteisiin aikavälillä ................................... vietäviin esineisiin. Se on voimassa ainoastaan edellyttäen, että sen kanssa esitetään erityislähetyksenä tilapäisesti vietävien kulttuuriesineiden luettelo, joka on tehty paperille, joka on varustettu viejän nimellä, osoitteella ja leimalla. ja jonka viejä tai viejän edustaja on allekirjoittanut NimiAllekirjoitus Tämä tila on varattu jäsenvaltioiden harkinnanvaraisia esipainettuja tietoja varten, mukaan lukien kaikki ehdot. 1 C. Lupaviranomainen täyttää Allekirjoitus: Asema: Paikka: Aika: Leima >KAAVION LOOPU> >KAAVION ALKU> 2 VIEJÄN JÄLJENNE 2 EUROOPAN YHTEISÖKULTTUURIESINEIDEN VIENTI (Asetus (ETY) N:o 3911/92)1. Viejä A. Tunnusnumero B. Viimeinen voimassaolopäivä Tämä tila on antavan viranomaisen nimen ja osoitteen esipainatusta varten. Kansallinen tunnus tai logo voidaan myös sijoittaa tähän. Tämä on yleinen avoin vientilupa . . . :n pysyvään kokoelmaan kuuluvien kulttuuriesineiden tilapäistä vientiä varten. Sitä voidaan käyttää eri kohteisiin aikavälillä ................................... vietäviin esineisiin. Se on voimassa ainoastaan edellyttäen, että sen kanssa esitetään erityislähetyksenä tilapäisesti vietävien kulttuuriesineiden luettelo, joka on tehty paperille, joka on varustettu viejän nimellä, osoitteella ja leimalla. ja jonka viejä tai viejän edustaja on allekirjoittanut NimiAllekirjoitus Tämä tila on varattu jäsenvaltioiden harkinnanvaraisia esipainettuja tietoja varten, mukaan lukien kaikki ehdot. 1 C. Lupaviranomainen täyttää Allekirjoitus: Asema: Paikka: Aika: Leima" >KAAVION LOOPU>